Tarixdagi eng kuchli Bentley Continental sotuvga qo‘yildi. U avval Bruney shahzodasiga tegishli bo‘lgan (foto)

Britaniyaning noyob avtomobillarni ta’mirlash, restavratsiya qilish va ularni sotishga ixtisoslashgan DK Engineering firmasi noyob Bentley — tarixdagi eng kuchli Continental uchun xaridor qidirmoqda, deb xabar beradi Motor. Sotuvga qo‘yilgan mashina Bruney shahzodasi, taniqli kolleksioner Jeffri Bolkiaxning buyurtmasiga asosan 14 nusxada yaratilgan. Mashinaning rasmiy nomi Bentley Continental R Superfast hisoblanadi.

Alohida 14 ta Continental R’dan biri bo‘lgan mazkur Bentley Bruneyning hukmron sulolasi bilan birgalikda yaratilgan birinchi yirik loyiha hisoblanadi. Seriyali mashinalardan farqli o‘laroq, ushbu kupe tashqi ko‘rinishidagi kosmetik o‘zgarishlar bilan farq qiladi, texnik jihatdan emas. Asosiy yangiligi — mashina dvigateli. 1991-yildan 2002-yilga qadar Continental R’ni ishlab chiqarish davomida 6,75 litrli V8 turbomotorining quvvati 330 dan 426 ot kuchiga oshgan, ammo SuFaCon va 1994-yilgi modelga 534 ot kuchili dvigatel o‘rnatilgan.

“Superfastlar” ikkala kurak qismiga Continental T’ning ancha yangi Continental R Mulliner’ini o‘rnatgan (426 ot kuchi va 881 Nm). Kupe soatiga 97 kilometr tezlikka 5,6 soniyada erishadi, shahzoda Jeffrining mashinasiga esa besh soniya kifoya qilgan. Quvvati oshgani sabab tormoz mexanizmlari va g‘ildiraklari yangilangan, bamperlari almashtirilgan, ventilyatsion qirqimli kapot va Azure modelining sport o‘rindiqlari o‘rnatilgan.

Sotuvga qo‘yilgan Bentley Continental R Superfast — seriyadagi so‘nggi avtomobil hisoblanadi. Hozirga qadar u 12 ming kilometrdan kamroq yo‘l bosgan. Mashinaga qo‘shib Bentley Motors rahbariyati va shahzoda Jeffri Bolkiaxning shaxsiy kotibi tomonidan imzolangan hujjatlar taqdim etiladi.

Avvalroq Buyuk Britaniyada Yelizaveta II ning Bentley Mulsanne’si sotuvga qo‘yilgani to‘g‘risida xabar berilgandi.
 Bruney sultonining “ko‘p ko‘zli” superkari 750 ming dollar narxda sotuvga qo‘yildi